Tichitt

Tichitt (arabisk: تيشيت )  er en by i Tagantregionen i det sentrale/sørlige Mauritania.  

Byen ble grunnlagt ca. 1150 og er kjent for sine få gjenværende bygninger fra denne perioden, utført i en distinkt lokal stil, med steinornamenter i nisjer. 

Historisk er byen kjent for salthandel, i dag er næringslivet i byen basert på daddelpalmer. 

Byen ble satt på UNESCOs verdensarvliste i 1996, sammen med byene Ouadane, Chinguetti og Oualata, som alle har tilsvarende ksar-byanlegg. En ksar (flertall ksour) er et landsby- eller bysamfunn bestående av sammenbygde murhus. Slike byanlegg er vanlige i deler av Nord-Afrika, særlig sør for Atlasfjellene. UNESCO la vekt på byenes velbevarte middelalder-byplan, på deres rolle for karavanefarten og nomadekulturen i Sahara, og deres rolle som sentre for islamsk kultur og lærdom.

Eksterne lenker 
 lexicorient.com om Tichit
 bilder

Verdensarven i Mauritania
Tagant
Kommuner i Mauritania
Bosetninger i Mauritania